CENTEL บวก 2% ลุ้น Q2 พลิกกำไร รับธุรกิจโรงแรมฟื้น ชูเป้า 50 บ.
CENTEL บวก 2% ลุ้นไตรมาส 2/65 พลิกกลับมามีกำไร รับธุรกิจโรงแรมและอาหารฟื้นตัวต่อเนื่อง โบรกแนะ “ซื้อ” ราคาเป้าหมาย 50 บ.
CENTEL บวก 2% ลุ้นไตรมาส 2/65 พลิกกลับมามีกำไร รับธุรกิจโรงแรมและอาหารฟื้นตัวต่อเนื่อง โบรกแนะ “ซื้อ” ราคาเป้าหมาย 50 บ.
16 มิ.ย. 2565

ผู้สื่อข่าวรายงานว่า (16 มิ.ย.65) ราคาหุ้น บริษัท โรงแรมเซ็นทรัลพลาซา จำกัด (มหาชน) หรือ CENTEL ณ เวลา 11:11 น. อยู่ที่ระดับ 42.75 บาท เพิ่มขึ้น 1.00 บาท หรือ 2.40% ทำราคาสูงสุดที่ 43.50 บาท ทำราคาต่ำสุดที่ 42.25 มูลค่าการซื้อขาย 95.03 ล้านบาท

บล.เคทีบีเอสที ระบุในบทวิเคราะห์ว่า ทางฝ่ายวิจัยคงคำแนะนำ “ซื้อ” หุ้น CENTEL และราคาเป้าหมายปี 2565 ที่ 50.00 บาท โดยจากการอัพเดทกับ IR พบว่าตัวเลขการเติบโตในเดือน เม.ย.-พ.ค.2565 ฟื้นตัวได้ดีต่อเนื่องจากไตรมาส 1/2565 ทั้งธุรกิจโรงแรมและอาหารแม้ว่าจะเป็นช่วง Low season
โดย 1) ธุรกิจโรงแรม RevPar (รายได้เฉลี่ยต่อโรงแรม) เพิ่มขึ้น 523% เมื่อเทียบกับงวดเดียวกันของปีก่อน เพราะได้ผลดีจากการกลับมาของ MICE และ 2) ธุรกิจอาหารมีการฟื้นตัวดีมาก โดยมี SSSG อยู่ที่ เพิ่มขึ้น 24% เมื่อเทียบกับงวดเดียวกันของปีก่อนจากการเติบโตทุกแบรนด์
นอกจากนี้ ยังคงประมาณการกำไรสุทธิในปี 2565 อยู่ที่ 307 ล้านบาท ฟื้นตัวได้ดีจากปีก่อนที่ขาดทุนสุทธิที่ ลดลง 1.7 พันล้านบาท ขณะที่คาดว่าผลการดำเนินงานในไตรมาส 2/2565 มีโอกาสพลิกกลับมาเป็นกำไรเล็กน้อย ดีขึ้นเมื่อเทียบกับงวดเดียวกันของปีก่อน เพราะภาพรวมการท่องเที่ยวฟื้นตัวได้อย่างชัดเจนหลังจากที่ไทยมีนโยบายผ่อนคลายการเข้าประเทศมากขึ้น
สำหรับราคาหุ้นในช่วง 1 เดือนที่ผ่านมาปรับตัวเพิ่มขึ้น 2% เมื่อเทียบกับ SET จากการผ่อนคลายมาตรการท่องเที่ยว แต่ underperform กว่า MINT เพิ่มขึ้น 4%, ERW เพิ่มขึ้น 6% และ SHR เพิ่มขึ้น 10% ขณะที่ CENTEL ยังมีอัพไซด์เพิ่มจากการเข้าบริหารโรงแรมให้ CPN จำนวน 37 โรงแรมภายใน 5 ปี